open-index/open-wikipedia-markdown huggingface dataset:
مثبتیت

تصغیر|بائیں|200px| اگست کومپت نے 1850ء مثبتیت کا آغاز کیا
مثبتیت ایک ایسا فلسفہ ہے جس کے مطابق صرف واقعی علم (Positive Science) کو اصلی علم سمجھا جا سکتا ہے؛ اور وہی علم جو سائنسی طریقہ (Scientific Method) سے حصول ہو درست قبول ہو سکتا ہے۔ اس کو انگریزی میں **Positivism** کہا جاتا ہے۔

## تاریخ
اگست کومپت نے مثبتیت کو 1850ّء میں ایجاد کیا۔ اگست کومپت کے علاوہ پیّغ سیموں لاپلاس اور ایمیل زولا نے بھی مثبتیت خیالات سے اتفاق کیا۔

## تاثر
برازیل اور پولینڈ کی ریاستیں مثبتیت سے متاثر ہوئیں: برازیل کا نارہ *Ordem e Progresso* مثبتیت کی ایک مثال ہے۔

## جدید مثبتیت
1950ء کے بعد مثبتیت میں دیگر تبدیلیاں لائی گئی ہیں؛ اب مثبتیت کو سائنسی علوم کے نظریہ سے دیکھنے کی جگہ سائنسی علوم کو مثبتیت کے نظریہ سے دیکھنے کی ضرورت کو اہمیت دی جا رہی ہے۔

## مزید معلومات
* ڈاکٹر ب رہان احمد فاروقی۔ قرآن اور مسلمانوں کے زندہ مسائل۔ سروسزبک کلب، 1996ء صفہ 61*	Giddens, Anthony. Positivism and Sociology. Heinemann. London. 1974.*	LeGouis, Catherine. Positivism and Imagination: Scientism and Its Limits in Emile Hennequin, Wilhelm Scherer and Dmitril Pisarev. Bucknell University Press. London: 1997.*	Mill, John Stuart. August Comte and Positivism. web-books.com .*	Mises, Richard von. Positivism: A Study In Human Understanding. Harvard University Press. Cambridge; Massachusets: 1951.*	Pickering, Mary. Auguste Comte: An Intellectual Biography. Cambridge University Press. Cambridge, England; 1993.

زمرہ:فلسفہ میں بیسویں صدی
زمرہ:تاریخ فلسفہ
زمرہ:تجرباتی نظریات
زمرہ:سیاسی فلسفہ
زمرہ:عمرانی اطار
زمرہ:عمرانی نظریات
زمرہ:فلسفہ سائنس
زمرہ:فلسفہ قانون
زمرہ:ویکی ڈیٹا سے مختلف مختصر وضاحت
زمرہ:اسلوب علم
زمرہ:معاشرتی علوم
زمرہ:دہریت
زمرہ:فلسفہ عقل
زمرہ:فلسفیانہ مدارس و روایات
زمرہ:فلسفیانہ اصطلاحات
زمرہ:تاریخ نگاری
زمرہ:ادبی تحریکیں
زمرہ:اخلاقیات
ارضیات مریخ

سیارہ مریخ کا مطالعہ جس میں اس کی بناوٹ، ساخت، طبیعیاتی خواص اور تاریخ کا تجزیہ اور مطالعہ شامل ہے۔ اس کو **ارضیات مریخ** (martian geology) یا **مریخیات** (areology) بھی کہا جاتا ہے۔

## نگار خانہ

Image:Complex Crater PIA05615.jpg|
Image:Mars rampart crater.jpg|


## مزید دیکھیے
* مریخ پر پانی
* مریخ پر برف کے تودے

## حوالہ جات


زمرہ:مریخ
زمرہ:سیاروی ارضیات
زمرہ:ویکی ڈیٹا سے مطابقت رکھنے والی مختصر تفصیل
پیلو (راگ)

بیلو کافی ٹھاٹھ کا راگ ہے اور دن کے تیسرے پہرے میں گایا جاتا ہے۔

## راگ کی شکل
ویسے تو یہ راگ سمپورن سمپورن ہے لیکن اس کی آروہی آمروہی قدرے ٹیڑھو ہیں اس لیے اسے وکر سمپورن کہا جاتا ہے۔ پیلو میں دونوں نکھادیں اور دونوں گندھاریں استعمال ہوتی ہیں۔ پیلو میں شدھ گندھار اور شدھ نکھاد آروہی میں استعمال کیے جاتے ہیں اور امروہی میں کومل نکھاد اور کومل گندھار۔ دھیوت آروہی میں کمی کے ساتھ استعمال ہوتا ہے۔ پیلو راگ کی امروہی میں یہ سر سب سے کم اہمیت رکھتا ہے۔ باقی سروں میں کھرج اور پنچم قائم ہیں۔ رکھب اور مدھم شدھ استعمال کیے جاتے ہیں۔ پیلو کا وادی سر گندھار اور سموادی شدھ نکھاد ہے۔ اسے دونوں سروں کی سنگت میں راگ کا سارا حسن ہے اور انہی سروں کو لمبا کھینچنے سے راگ کی شکل واضع ہوتی ہے۔

## کن
شدھ دھیوت کے استعمال کے ساتھ ساتھ کبھی کبھی کومل دھیوت کاکن بھی دیا جاتا ہے۔ کن دیتے وقت صرف امروہی میں ایسے سر کا برائے نام چھو دینا کافی ہوتا ہے۔ اس سر پر قیام نہیں کرنا چاہیے۔ آروہی آمروہی میں کن دینا کبھی جائز نہیں سمجھا جاتا ہے۔
نی-سا-رے-گا-رے-سا پیلو کی خاص تان ہے۔

## آروہی آمروہی
پیلو کی آروہی آمروہی درج ذیل ہیں:

آروہی سا نی سا رے گا سا گی ما پا دھا نی سا
آمروہی سا نا دھا پا ما گا رے نی سا


## تاثر
پیلو کا تاثر انتہائ کرب انگیز ہے۔ اس کا تاثر سمجھنے کے لیے فرض کیجیے کہ جیسے ایک زخمی کونج اپنے ڈار سے بچھڑ کر کھلے آسمان پر کرلاتی پھر رہی ہو۔ اپنے ڈار سے جا ملنے کی ساری امیدیں ایک ایک کر کے ختم ہو چکی ہوں اور اسے نہ راہ کی خبر ہو نہ منزل کی! ساتھیوں سے دوران کی یاد میں کرلاتی ہوئی کونج ہی پیلو راگ ہے۔

## استعمال
اس راگ میں قتیل شفائ کا لکھا ہوا گیت اور ماسٹر عنایت حسین کی بنائ ہوئی ترز جسے اقبال بانو نے گایا ہے، درج ذیل ہے:

الفت کی نئ منزل کو چلا، تو باہیں ڈال کہ باہوں میں
دل توڑنے والے دیکھ کہ چل، ہم بھی تو پڑے ہیں راہوں میں


## حوالہ جات

کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفہ 146۔

زمرہ:ہندوستانی راگ
تلمسان

**تلمسان** شمال مغربی الجزائر کا شہر اور صوبہ تلمسان کا دار الحکومت ہے۔ اس کی آبادی اندازہ ایک لاکھ 30 ہزار ہے۔ یہ ایسے خطے میں واقع ہے جو زیتون اور انگوروں کی کاشت کے حوالے سے سے جانا جاتا ہے۔ شہر میں چمڑے، قالین اور کپڑا تیار کرنے کی صنعتیں موجود ہیں جن کی مصنوعات برآمد کی جاتی ہیں۔
اپنی شاندار تاریخ کے باعث اس شہر میں عرب، بربر اور فرانیسیسی ثقافتوں کا ملاپ نظر آتا ہے اور یہ ملاپ یہاں کے کپڑوں اور گھریلو مصنوعات میں صاف جھلکتا ہے۔ یہاں کا نسبتا سرد موسم اسے الجزائر میں سیاحت کا مرکز بنا دیتا ہے۔
اس شہر کو 4ء میں رومیوں نے تعمیر کیا تھا جس کا نام پوماریا رکھا گیا۔ 708ء میں اسے عربوں نے فتح کرکے مسلم حکومت میں شامل کر لیا۔ آٹھویں اور نویں صدی میں یہ خارجیوں کا مرکز رہا۔ 11 ویں صدی میں موحدین کے زیر انتظام اس شہر سے شاندار ترقی کی۔
یہ شہر بنو عبدالوداد (زیانی خاندان) کا دار الحکومت تھا جو 1282ء میں قائم ہوئی اور 15 ویں صدی میں اپنے عروج پر پہنچی۔ 16 ویں صدی میں یہ شہر ہسپانویوں کے حملوں کی زد میں آیا۔ تاہم ہسپانویں اور عثمانی ترکوں کے درمیان جنگوں میں سلطنت عثمانیہ کو فتح نصیب ہوئی اور 1553ء میں تلمسان سلطنت عثمانیہ کے زیر نگیں آ گیا۔
1671ء میں یہ عثمانی سلطنت کے اثر سے باہر ہو گیا تاہم دار الحکومت کی حیثیت سے تلمسان کی حیثیت بھی ختم ہو گئی کیونکہ دار الحکومت الجزیرہ منتقل ہو گیا تھا۔
1834ء میں فرانس نے الجزائر پر قبضہ کرکے اسے اپنی نو آبادی بنا لیا۔ الجزائر کی آزادی کے عظیم رہنما عبدالقادر الجزائری نے ملک کی آزادی کے لیے جنگ لڑی لیکن 1844ء میں ان کی شکست سے آزادی کا خواب بکھر گیا۔
## حوالہ جات

## بیرونی روابط
باضابطہ ویب گاہ

زمرہ:الجزائر کے شہر
زمرہ:تاریخی یہودی اسماج
زمرہ:تلمسان صوبہ کے آباد مقامات
زمرہ:چوتھی صدی میں آباد ہونے والے مقامات
زمرہ:خودکار پیمانے کے ساتھ متعدد تصاویر استعمال کرنے والے صفحات
زمرہ:دوسری صدی میں آباد ہونے والے مقامات
زمرہ:کامنز زمرہ جس کا ربط ویکی ڈیٹا پر ہے
زمرہ:مقالے جن میں عربی زبان کا متن ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:الجزائر میں رومی قصبے اور شہر
زمرہ:تلمسان
جھینگا

زمرہ:دسپا
زمرہ:سمندری غذا
زمرہ:ویکی ڈیٹا سے مختلف مختصر وضاحت
پران

ہندو مت کی مذہبی کتابوں میں سب سے بڑا درجہ ’’ویدوں‘‘ کا ہے جن کے بارے میں ان کا عقیدہ ہے کہ یہ ’’ایش وانی‘‘ یعنی خدا کا کلام ہے۔ ’’وید‘‘ چار ہیں:
# رگ وید
# سام وید
# اتھروید
# یجروید
ان چار ویدوں کے علاوہ اپنشد، **پُران** اسمرتیاں وغیرہ کو ان کی مذہبی کتابوں کا درجہ حاصل ہے۔ ان کی کل تعداد ’’مترمشر‘‘ کے مطابق 57 ہے اور محقق ’’نیل کنڑ‘‘ کے مطابق 97 ہے۔ ایک دوسرے ہندو محقق ’’کملاکر‘‘ نے ان کی تعداد 131 بتائی ہے۔

## متسیہ پُران
انھی پُرانوں میں ایک مشہور پُران کا نام متسیہ پران ہے۔ متسیہ کا مطلب مچھلی ہے۔ اس کتاب سے پتہ چلتا ہے کہ صرف ایک ہی دیوی ہے جسے ہندوستان کے مختلف حصوں میں الگ الگ ناموں سے جانا جاتا تھا لیکن وقت کے ساتھ لوگوں نے انھیں مختلف دیویوں کے طور پر ماننا شروع کر دیا۔ بنگال کے علاقے کے لوگ اس ایک دیوی کو درگا کے نام سے پُکارتے تھے۔

## وِشْنُو پُران
ایک اور مشہور کتب وِشْنُو پُران میں صفات الٰہیہ حسب ذیل مذکور ہیں: "مخلوق کو پیدا کرنے‘ پرورش کرنے اور تباہ کرنے کے میرے اوصاف کی وجہ سے ہے۔ میرے ہی برہما، وشنو، شیو کے تین فرق ہوئے ‘حقیقتًا میری صورت ہمیشہ بغیر کسی شکل کے ایک رہی ہے۔" 

## حوالہ جات

## مزید دیکھیے
* پران (اداکار)


زمرہ:ہندو متون
زمرہ:ہندوستانی تواریخ
زمرہ:ویکی ڈیٹا سے مطابقت رکھنے والی مختصر تفصیل
زمرہ:تواریخ
زمرہ:ہمہ جنسی ذاتی نام
زمرہ:سنسکرت ادب
دسپا

**دسپا** اصل میں حیوانات کی جماعت، Malacostraca میں پائے جانے والے قشریات (Crustacean) ہوتے ہیں جن میں دس پیر یا پاؤں نما اجسام پائے جاتے ہیں اسی لیے ان کو دسپا (دس پا) اور انگریزی میں Decapoda کہا جاتا ہے؛ deca دس کے لیے اور poda پاؤں یا پیر کے لیے آتا ہے، جیسے pseudopoda یا کاذب پا وغیرہ میں۔

## حوالہ جات


زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
درباری

**درباری** اساوری ٹھاٹھ کا وکر سمپورن راگ ہے۔

## راگ کی شکل
درباری میں شدھ رکھب، کومل گندھار، شدھ مدھم، کومل دھیوت اور کومل نکھاد استعمال ہوتے ہیں۔ ان میں گندھار اور دھیوت اندولن ہوتے ہیں۔ دربادی کا وادی سر رکھب اور سموادی گرام سپتک کی دھیوت ہے۔ بعض موسیقار نکھاد کو بھی سموادی سر مانتے ہیں۔

## تاریخ
درباری راگ مغل دور کے گائیک میاں تان سین کی ایجاد ہے۔ آپ نے کانہڑے کی گندھار اور دھیوت کو **اندولن** (جھولتی ہوئی) بنایا تو ایک نیا تاثر پیدا ہو گیا۔ شہنشاہ اکبر کو کانہڑے میں یہ ترمیم بہت پسند آؤ اور مغل اعظم کے دربار میں اکثر یہی راگ گایا جانے لگا اور اسی مناسبت سے یہ درباری کانہڑا کہلایا۔ آہستہ آہستہ کانہڑے کا لفظ معدوم ہوتا گیا اور آج کل اس راگ کو محض درباری کے تام سے موسوم کیا جاتا ہے۔

## تاثر
درباری اپنے روایتی شان و شکوہ کے باوجود اپنے اندریاسیت کا پہلو لیے ہوئے ہے۔ تاریکی، رات کے اکیلے پن کو انتہائ شدّت ملتی ہے۔ جس سے انساس اپنی ناتمام امنگوں اور مایوسیوں کے اظہار میں ایک بہاؤ محسوس کرنے لگتا ہے۔ درباری کا مزاج بہت ٹھہرا ہوا ہے اس لیے بلمپت لے میں اس کا لطف زیادہ رہتا ہے۔

## آروہی آمروہی
درباری کی آروہی آمروہی درج ذیل ہیں:

**آروہی** سا نی سا رے ما گا ما رے ما پا دھا دھا نی سا
**آمروہی** سا نی دھا نی پا ما گا ما رے سا


## استعمال
پروین شاکر کی مشہور زمانہ غزل کو مہدی حسن خان نے راگ درباری کے سروں میں پرویا ہے؛ جس کے بول ہیں:

کو بہ کو پھیل گئی بات شناسائ کی
اس نے خوشبو کی طرح میری پزیرائی کی


## حوالہ جات
کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفہ 149۔

زمرہ:ہندوستانی راگ
زمرہ:ویکی ڈیٹا سے مختلف مختصر وضاحت
پرتھوی راج کپور

**پرتھوی راج کپور** (ولادت: پرتھوی ناتھ کپور؛ 03 نومبر 1906ء - وفات: 29 مئی 1972ء) بھارتی اداکار تھے۔

## ابتدائی زندگی
لائلپور میں پیدا ہوئے۔ ابتدائی تعلیم لاہور میں حاصل کی۔ اس کے بعد ان کے والد کا تبادلہ جب پشاور ہوا تو انھوں نے ایڈورڈ کالج پشاور سے تعلیم حاصل کی۔ اداکاری کے شوق میں اپنی ایک خالہ سے قرض لے کر بمبئی چلے گئے۔

## کیرئیر

کئی خاموش فلموں میں کام کرنے کے بعد پرتھوی راج کپور نے برصغیر کی پہلی بولتی فلم عالم آرا میں بھی کام کیا۔ خاموش اور بولتی فلموں کے اس اداکار نے فلمی دنیا میں چند ایسے یادگار کردار ادا کیے جِنہیں فلمی ناظرین کبھی بھلا ہی نہیں سکتے لیکن پِرتھوی کو فلموں سے زیادہ تھیٹر سے بہت لگاؤ تھا اور اس کے لیے انھوں نے 1944 میں اپنا چلتا پھرتا تھیٹر گروپ قائم کیا جس کا نام ’فن، ملک کی خدمت میں‘ رکھا تھا۔ انیس سو ساٹھ تک یہ گروپ کام کرتا رہا لیکن پھر ان کی صحت نے جواب دیا اور انھوں نے کام چھوڑ دیا۔

پرتھوی راج کپور اپنے پرتھوی گروپ کے ساتھ ملک بھر گھومتے تھے۔ سولہ برسوں میں انھوں نے 2662 شوز کیے۔ ان کے ہر ڈرامے میں ایک پیغام ہوتا تھا۔ سنجیدہ سماجی مسائل کو انھوں نے ہمیشہ اہمیت دی۔ اس کا اندازہ ان کے ڈراموں سے لگایا جا سکتا ہے جن میں سماجی مسائل اس دور میں کسانوں کی زبوں حالی، ہندو مسلم تعلقات یا پھر سماج میں دولت کی بڑھتی اہمیت نمایاں ہوتے۔

ان کے چند منتخب اور مشہور ڈرامے دیوار، شکنتلا، پٹھان غدار، آہوتی، پیسہ، کسان اور کلاکار ہیں۔

پِرتھوی راج کپور نے اپنی فلموں میں تھیٹر کے فن کو آزمایا۔ ان کی آواز کی گھن گرج اگر ان کے تھیٹر کے فن میں کام آئی تو وہیں فلم مغل اعظم میں ان کی آواز اس فلم کا اہم حصہ بنی اور وہ کردار ان کی بھاری بھر کم شخصیت اور گرج دار آواز کی وجہ سے زندہ جاوید بن کر رہ گیا۔

پرتھوی راج کپور کے تین بیٹے تھے راج کپور، شمی کپور اور ششی کپور۔ راج کپور اداکار کے ساتھ فلمساز بنے اور انھیں اپنے دور کے سب سے بڑے شومین کا خطاب بھی ملا۔ پرتھوی راج کپور کے بعد ان کے بیٹوں نے اپنے والد کے تھیٹر گروپ میں دلچسپی دکھائی اور آج کنال کپور اور بیٹی سنجنا کپور ہی اپنے دادا کا یہ خواب پورا کرنے میں کامیاب ہوئے ہیں۔

## حوالہ جات

زمرہ:1906ء کی پیدائشیں
زمرہ:1972ء کی وفیات
زمرہ:بیسویں صدی کے بھارتی مرد اداکار
زمرہ:بھارت میں سرطان سے اموات
زمرہ:بھارتی تھیٹر ہدایت کار
زمرہ:بھارتی فلمی اداکار
زمرہ:بھارتی مرد اسٹیج اداکار
زمرہ:بھارتی مرد فلمی اداکار
زمرہ:پدم بھوشن وصول کنندگان
زمرہ:پنجابی شخصیات
زمرہ:دادا صاحب پھالکے اعزاز یافتگان
زمرہ:علوم و فنون میں پدما بھوشن اعزاز وصول کردہ شخصیات
زمرہ:فلم ساز
زمرہ:فیصل آباد کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:کپور خاندان
زمرہ:ہندکو شخصیات
زمرہ:ایڈورڈز کالج، پیشاور کے فضلا
زمرہ:29 مئی کی وفیات
زمرہ:خاموش فلموں کے ہندوستانی مرد اداکار
زمرہ:ہندی تھیٹر
زمرہ:پنجابی ہندو
زمرہ:بھارتی سیاست دان
زمرہ:فیصل آباد میں پیدا ہونے والی شخصیات
زمرہ:ممبئی میں وفات پانے والی شخصیات
زمرہ:1971ء کی وفیات
زمرہ:1903ء کی پیدائشیں
زمرہ:خاموش فلموں کے اداکار
زمرہ:ہندی سنیما کے اداکار
گن کلی

راگ گن کلی، بھیروں ٹھاٹھ کا اوڈو یعنی پانچ سروں کا راگ ہے۔ گائک اس راگ کو بے حد پسندیدگی اور لگن سے گاتے ہیں۔

## راگ کی تشکیل
اس کی آروہی آمروہی بالکل سپبٹ یعنی سیدھی ہے۔ رکھب اس کا وادی سر اور دھیوت سموادی سر ہے۔ رکھب اور مدھم کی سنگت اور آن کا بار بار آپس میں خوبصورتی سے لگانا دل کو بھلا لگتا ہے۔ رکھب اور دھیوت کی سنگت بھی اس راگ کی حوبصورتی میں اضافہ کرتی ہے۔ اس راگ کو اترانگ اور پوروانگ دونوں انداز میں نجوبی گایا جا سکتا ہے۔ اس میں تمام سر کومل لگتے ہیں۔

## تاثر
راگ گن کلی صبح کے راگوں میں بے حد شیریں اور پر لطف راگ ہے۔ گائک اس راگ کو بے حد پسندیدگی اور لگن سے گاتے ہیں۔

## آروہی آمروہی
آروہی آمروہی یوں ہیں:


**آروہی** سا رے ما پا دھا سا
**آمروہی** سا دھا پا ما رے سا


## استعمال
اس راگ میں بھی راگ بھیروں کی طرح جذبہ پرستش و عبادت ابھرتا ہے اس لیے اس راگ میں بھی اللہ تعالٰی اور بزرگان دین کی حمد و ثناء کے متعلق ہی بول باندھے گئے ہیں جو نہایت موزوں ہیں۔

محمد رفی کی گائ ہوئی ایک غزل، جس کی دھن سو فیصد گن کلی سے اخذا کی گئی ہے۔ غزل کے بول ہیں:

اس دل سے تیری یاد بھلائ نہیں جاتی
یہ پیار کی دولت ہے، لٹائ نہیں جاتی


## حوالہ جات
اختر علی خان، ذاکر علی خان؛ نورنگ موسیقی۔ اردو سائنس بورڈ، لاہور؛ 299 اپر مال روڈ۔ 1999ء باب دوم، صفہ 62-65

زمرہ:راگ موسیقی
مشہد

**مشہد** ایران کے شہروں میں سے ایک اہم شہر ہے آبادی کے لحاظ سے اسلامی جمہوریہ ایران کا دوسرا بڑا شہ رہے۔ مشہد کو مشہد مقدس کے نام سے یاد کیا جاتاہے۔ اس شہر میں شیعہ مسلمانوں کے عقیدہ کے مطابق آٹھویں امام، علی بن موسی رضا مدفون ہیں ، ان کے مزار کی موجودگی کی بدولت شہر مشہد دنیا بھر کے بالعموم مسلمانوں اور بالخصوص شیعہ مسلمانوں کی خاص توجہ کا محور ومرکز ہے۔ایرانی اخبار جام جم کے مطابق سالانہ زیارت کرنے والے ایرانی زائرین کی تعداد تین کروڑ بیس لاکھ (32 ملین) کے لگ بھگ ہوتی ہے۔جبکہ غیر ملکی زائرین کی تعداد دس لاکھ سے زائد ہے۔

## نگار خانہ

File:PromaSC.jpg|
|
File:SaffMHD.jpg|
File:Shandiz.jpg|
Image:IranianHandicrafts.JPG|
Image:Ferdowsi tomb 01.jpg|
Image:Ferdosi.jpg|
Image:Malekshouse.jpg|
Image:Stmesropchurch.jpg|
File:TousMuseum2.jpg|
File:Shandiz2.jpg|
Image:Homa mashhad 2.jpg|
Image:Mashhadcountryside.jpg|


## حوالہ جات


زمرہ:ایران کے سابقہ دارالحکومت
زمرہ:ایران کے شہر
زمرہ:ایرانی صوبائی دارالحکومت
زمرہ:شاہراہ ریشم کے آباد مقامات
زمرہ:شیعہ مقدس شہر
زمرہ:مقالے جن میں فارسی زبان کا متن ہے
زمرہ:مقدس شہر
زمرہ:مقدس مقامات
زمرہ:کامنز زمرہ جس کا ربط ویکی ڈیٹا پر ہے
زمرہ:سکندر اعظم کے قائم کردہ شہر
زمرہ:ویکی ڈیٹا سے مختلف مختصر وضاحت
زمرہ:Harv اور Sfn کے بدون ہدف نقائص
زمرہ:خودکار پیمانے کے ساتھ متعدد تصاویر استعمال کرنے والے صفحات
زمرہ:صوبہ خراسان رضوی کے شہر
زمرہ:یونیورسٹی شہر
لویہ جرگہ

**لویہ جرگہ** (Loya Jirga) افغانستان کے پشتونوں کے ایک اجلاس کو کہتے ہیں۔ جس میں پشتونوں کے علاوہ دیگر لوگ بھی شامل ہوتے ہیں۔ اس میں روایتاً قبائلی سردار شامل ہوتے ہیں اور اس کا رواج کا ثبوت تقریباً ایک ہزار سال پہلے بھی ملتا ہے۔ یہ جرگہ اہم فیصلے کرتا ہے جسے قبائل ماننے کے پابند ہوتے ہیں۔ 2003ء میں بھی افغانستان میں آئین بنانے کے لیے ایک لویہ جرگہ کا انعقاد ہوا تھا۔ 

زمرہ:افغان ثقافت
زمرہ:افغانستان
زمرہ:بلوچستان کی سیاست
زمرہ:پاکستان کے قبائلی علاقوں کی سیاست
زمرہ:پشتون ثقافت
زمرہ:حکومت افغانستان
زمرہ:حکومت پاکستان
زمرہ:خیبر پختونخوا کی سیاست
زمرہ:پشتون سیاست
زمرہ:2001ء میں افغانستان
زمرہ:جنگ افغانستان (2001ء– تاحال)
زمرہ:ریاستہائے متحدہ کے حملے
زمرہ:2001ء کے تنازعات
زمرہ:افغانستان کی تنظیمیں
زمرہ:تاریخ افغانستان
زمرہ:مجلس شوریٰ پاکستان
زمرہ:افغان قانون
بزنس پلس

**بزنس پلس** پاکستان کا کاروباری خبروں، تجزیوں پر مشتمل 24 گھنٹے چلنے والا چینل ہے۔

## مزید
* پاکستان کے ٹی وی چینل

## بیرونی روابط
* بزنس پلس
## حوالہ جات

زمرہ:2004ء میں قائم ہونے والے ٹیلی ویژن چینل اور اسٹیشن
زمرہ:24 گھنٹے چلنے والے پاکستانی خبروں والے ٹیلی ویژن چینل
زمرہ:پاکستان کے انگریزی ٹی وی چینل
زمرہ:پاکستان کے ٹی وی چینل
زمرہ:پاکستان میں 2018ء کی تحلیلات
زمرہ:پاکستان میں ٹیلی ویژن سٹیشن
زمرہ:کراچی میں ذرائع ابلاغ
زمرہ:ویکی ڈیٹا سے مختلف مختصر وضاحت
نرگس

* نرگس (ایک پھول)
* نرگس (بھارتی اداکارہ)
* نرگس (پاکستانی اداکارہ)
* نرگس (کراٹے کھلاڑی)

زمرہ:1929ء کی پیدائشیں
زمرہ:1981ء کی وفیات
زمرہ:بھارتی فلمی اداکار
زمرہ:بھارتی فلمی اداکارائیں
زمرہ:بھارتی مسلم شخصیات
زمرہ:پنجابی شخصیات
نرگس (پاکستانی اداکارہ)

**نرگس** پاکستان کی فلمی اور سٹیج اداکارہ اور رقاصہ ہیں۔ سٹیج پر اپنے متنازع رقص اور پر اسرار ذاتی زندگی کی وجہ سے مشہور ہیں۔ معروف ساؤنڈ ریکارڈسٹ ادریس بٹ کی بیٹی ہیں، وہ سیالکوٹ کے مشہور بٹ خاندان سے ہیں , ان کی والدہ عارفوالہ کے قصاب خاندان سے ہے جبکہ ان کی والدہ بلو بھی فلموں میں ہیروئین رہ چکی ہیں اور ان کے کریڈٹ میں بھی متعدد ہٹ فلمیں ہیں۔ وہ بچپن میں اپنی والدہ کے ساتھ فلم سٹوڈیو جایا کرتی تھیں۔ ان حالات میں ان کے لیے فلموں میں دلچسپی لینا ایک لازی امر تھا۔

## پہلی فلم
انھیں 1992ء میں فلم ناگن سپیرا میں ہیروئین کے رول کی پیش کش ہوئی جو انھوں نے قبول کر لی۔ اس فلم میں افضل خان عرف جان ریمبو ان کے مقابلے میں ہیرو تھے۔ بعد میں انھوں نے
رانی بیٹی راج کریگی جنت، سالا بگڑا جائے، عروسہ، لیلیٰ، آج کی لڑکی، انسانیت، اولاد کی قسم، وارث، میڈم رانی، دشمن زندہ رہے، دیور دیوانے، دنیا دیکھے گی، چلتی کا نام گاڑی، کرسی اور قانون، کڑی منڈا راضی، چوریاں، لونگ دا لشکارا، کندن اور یار چن ورگا جیسی فلموں میں کام کیا۔

نرگس نے اب تک سو سے زائد فلموں میں کام کیا ہے۔ سید نور کی فلم چوڑیاں میں نرگس پر بارش میں پکچرائز کیا ہوا گانا اس قدر مقبول ہوا کہ اسٹیج کے گلوکار اپنے مکالموں میں اس کا اب تک حوالہ دیتے ہیں۔ جب نرگس فلم انڈسٹری میں وارد ہوئی تو اس وقت وہاں انجمن اور ریما کا راج تھا۔ تاہم نرگس کی اصل حریف ریما تھیں۔

## ذاتی زندگی
اپنی زندگی کے چند غلط فیصلے انھیں مہنگے پڑے اور وہ سٹیج ڈرامے تک محدود ہو کر رہ گئیں۔ ان کی زندگی کا بدترین دور پولیس انسپکٹر عابد باکسر کے ساتھ مبینہ وابستگی کا دور تھا۔ اس مبینہ دوستی کا انجام اس وقت ہوا جب عابد باکسر نے ایک رات نرگس پر شدید تشدد کیا اور اپنے تیز دھار چاقو سے ان کے سر کے بال مونڈ دیے۔ اس واقعے کے بعد نرگس نے مبینہ طور عابد باکسر کے خوف کی وجہ سے کچھ عرصہ کے لیے ملک چھوڑ دیا۔

وہ 2003ء میں کینیڈا میں ڈیڑھ سال گزارے کے بعد پاکستان واپس آئیں لیکن گوجرانوالہ میں ایک شو کے دوران انھیں پولیس نے حراست میں لے لیا اور ان پر عریانی اور لچر ڈانس کا الزام لگا کر حوالات میں بھیج دیا گیا۔

## سٹیج
نرگس فلم کے ساتھ ساتھ سٹیج ڈراموں میں اداکاری کر رہی ہیں۔ سٹیج ڈراموں میں دیگر اداکاراؤں کے برعکس چست جملے بازی کی وجہ سے کافی شہرت پائی ہے۔ اکثر منجھے ہوئے مرد اداکاروں کے ساتھ فی البدیہہ اور برجستہ جملوں کے تبادلہ میں مشغول نظر آتی ہیں۔ کہا جاتا ہے کہ سٹیج ڈرامے میں ہیجان انگیز رقص کی روایت نرگس نے ہی ڈالی ہے۔

انھوں نے حال ہی میں کئی وڈیو اقراص میں بھی اپنے رقص کے فن کا مظاہرہ کیا ہے جو پاکستان اور بیروں ملک بہت مقبول ہوئیں ہیں۔
## مقبولیت
کہا جاتا ہے کہ سیالکوٹی مشہور خاندان سے تعلق رکھنے کی وجہ سے ان کو اور بھی زیادہ مقبولیت ملی۔ حال ہی میں نرگس اور ان کی بہن دیدار(ڈانسر)، دونوں نے سٹیج ڈراموں میں کام کرنا اور ڈانس کرنا چھوڑ دیا ہے۔ دیدار کی شادی کے بعد انھوں نے باقائدہ پریس کانفرنس کے ذریعے بتایا کہ انھوں نے سٹیج ڈراموں میں ڈانس کرنا چھوڑ دیا ہے۔ نرگس کی پاکستان بھر میں مقبولیت ان کے ڈانس اور ان کے بات کرنے کے انداز کی وجہ سے ہے۔ نرگس کی آواز ان کے دیوانوں کو بہت لبھاتی تھی۔

زمرہ:اکیسویں صدی کی پاکستانی اداکارائیں
زمرہ:بقید حیات شخصیات
زمرہ:بیسویں صدی کی پاکستانی اداکارائیں
زمرہ:پاکستانی اسٹیج اداکارائیں
زمرہ:پاکستانی رقاصائیں
زمرہ:پاکستانی فلمی اداکارائیں
زمرہ:پنجابی شخصیات
زمرہ:نگار اعزاز جیتنے والی شخصیات
زمرہ:1974ء کی پیدائشیں
زمرہ:1976ء کی پیدائشیں

زمرہ:پاکستانی رقاص
زمرہ:پاکستان فلم سوانح نامکمل
زمرہ:پاکستانی خواتین مزاح کار
جیو ٹی وی

جیو ٹی وی پاکستان کا ٹی وی چینل ہے جس کی نشریات اکتوبر 2002 میں شروع ہوئیں۔ یہ اپنی نشریات دبئی، متحدہ عرب امارات سے نشر کرتا ہے۔ یہ ٹی وی چینل پاکستان کے ایک اخباری گروپ، جنگ گروپ کے تحت قائم ہے۔

## پروگرام
خبرناک۔۔ حالات حاضرہ کو طنزو مزاح کے پیکر میں پیش کرنے والا ایک شاندار پروگرام جو ناظرین میں بہت مقبول ہے ۔۔۔ اور ہر جگہ دیکھا اور پسند کیا جاتا ہے۔ شو کے میزبان ہیں آفتاب اقبال جو سنیئر صحافی ہونے کے ساتھ ساتھ کالم نگار بھی ہیں۔

میزبان: آفتاب اقبال
ایسوسی ایٹ پروڈیوسر: عدیل احمد امیر اور سہیل شیخ
پروڈیوسر: ذیشان حسین

پروگرام کے اوقات
جمعرات تا اتوار ہر رات گیارہ بج کر پانچ منٹ پر
شرر مکرر: اتوار رات گیارہ بج کر پانچ منٹ پر۔
بنانا نیو زنیٹ ورک
بنانا نیوز نیٹ ورک کہئے۔۔ یا ۔۔ بی این این ۔۔ خبروں کا ایسا انداز آپ کو کہیں بھی اور کبھی نظر نہیں آئے گا۔ تو پھر تیار ہوجایئے بی این این کا عملہ آپ کو خوش کردینے والی خبروں کی ایسی دنیا میں لے جائے گا جہاں بڑی بڑی شخصیات اور بڑی بڑی خبروں سے جڑے بڑے بڑے چٹکلے آپ کے منتظر ہیں۔ ”وڈے وڈے سائیں“ کی پیروڈیز، ان کے چلبلاتے انٹرویوز، چھیڑ چھاڑ کرتے تجزیئے اور حالات و واقعات پر ہنتے ہنساتے نظریے۔ چالیس منٹ کا یہ پروگرام تفریح اور مزہ سے پر ہے۔

پروگرام کے اوقات
ہر بدھ کی شب رات گیارہ بج کر پانچ منٹ پر
نشر مکرر: جمعرات صبح چار بج کر پانچ منٹ اور دوپہر ایک بج کر پانچ منٹ پر۔
ہم سب امید سے ہیں

سیاست دان آج کل اہل خانہ اور یار دوستوں سے زیادہ موضوع بحث بنتے ہیں۔ یہی وجہ ہے کہ اب وہ ہماری خوش گپیوں کے ساتھ ساتھ عام گفتگو اور ہنسنے ہنسانے کا موضوع بھی ہیں۔ اس سٹ کام میں آپ کو پاکستان کے سیاسی اور معاشرتی دونوں پہلووٴں پر مسکرانے کا موقع ملتا ہے۔

خیال وتحریر : ڈاکٹر محمد یونس بٹ
سینئر پروڈوسر روف آفاق
ڈائریکٹر: فواد وائیں
ای میل: hsush@geo.tv
ہر منگل رات گیارہ بج کر پانچ منٹ پر
نشرر مکرر اگلے دن صبح چار بج کر پانچ منٹ پر اور رات ایک بج کر پانچ منٹ پر۔
* جیو نیوز
* جیو سپر (سپورٹس)
* آگ ٹی وی (میوزک)
* **جیو ٹی وی**

## مزید دیکھیے
* پاکستان کے ٹی وی چینل

## حوالہ جات

 


زمرہ:2002ء میں قائم ہونے والے ٹیلی ویژن چینل اور اسٹیشن
زمرہ:پاکستان کے ٹی وی چینل
زمرہ:پاکستان میں 2002ء کی تاسیسات
زمرہ:پاکستان میں ٹیلی ویژن سٹیشن
زمرہ:پاکستانی ٹیلی ویژن نیٹ ورکس
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:پاکستان میں ذرائع ابلاغ
زمرہ:ٹیلی ویژن اسٹیشن
سورہ سبا

قرآن مجید کی 34 ویں سورت جو 22 ویں پارے میں ہے۔ اس میں 6 رکوع اور 54 آیات ہیں۔

## نام

آیت 15 کے فقرے لقد کان لسبا فی مسکنھم آیۃ سے ماخوذ ہے۔ مراد یہ ہے کہ وہ سورت جس میں سبا کا ذکر آیا ہے۔

## زمانۂ نزول

اس کے نزول کا ٹھیک زمانہ کسی معتبر روایت سے معلوم نہیں ہوتا۔ البتہ انداز بیاں سے محسوس ہوتا ہے کہ یا تو وہ مکہ کا دور متوسط ہے یا دور اول۔ اور اگر دور متوسط ہے تو غالبا اس کا ابتدائی زمانہ ہے جبکہ ظلم و ستم کی شدت شروع نہ ہوئي تھی اور ابھی صرف تضحیک و استہزاء، افواہی جنگ، جھوٹے الزامات اور وسوسہ اندازیوں سے اسلام کی تحریک کو دبانے کی کوشش کی جا رہی تھی۔

## موضوع اور مضمون

اس سورت میں کفار کے ان اعتراضات کا جواب دیا گیا ہے جو وہ نبی  کی دعوت توحید و آخرت پر اور خود آپ کی نبوت پر زیادہ طنز و تمسخر اور بیہودہ الزامات کی شکل میں پیش کرتے تھے۔ ان اعتراضات کا جواب کہیں تو ان کو نقل کر کے دیا گیا ہے اور کہیں تقریر سے خود یہ ظاہر ہو جاتا ہے کہ یہ کس اعتراض کا جواب ہے۔ جوابات اکثر و بیشتر تفہیم و تذکیر اور استدلال کے انداز میں ہیں، لیکن کہیں کہیں کفار کو ان کی ہٹ دھرمی کے برے انجام سے ڈرایا بھی گیا ہے۔ اسی سلسلے میں حضرت داؤد، سليمان علیہ السلام علیہما السلام اور قوم سبا کے قصے اس غرض کے لیے بیان کیے گئے ہیں کہ تمھارے سامنے تاریخ کی یہ دونوں مثالیں موجود ہیں۔ ایک طرف حضرت داؤد اور سلیمان علیہما السلام ہیں جن کو اللہ تعالٰی نے بڑی طاقتیں بخشیں اور وہ شوکت و حشمت عطا کی جو پہلے کم ہی کسی کو ملی ہے مگر یہ سب کچھ پا کر وہ کبر و غرور میں مبتلا نہ ہوئے بلکہ اپنے رب کے خلاف بغاوت کرنے کی بجائے اس کے شکر گزار بندے ہی بنے رہے۔ اور دوسری طرف سبا کی قوم ہے جسے اللہ نے جب اپنی نعمتوں سے نوازا تو وہ پھول گئی اور آخر کار اس طرح پارہ پارہ ہوئی کہ اس کے بس افسانے ہی اب دنیا میں باقی رہ گئے ہیں۔ ان دونوں مثالوں کو سامنے رکھ کر خود رائے قائم کر لو کہ توحید و آخرت کے یقین اور شکر نعمت کے جذبے سے جو زندگی بنتی ہے وہ بہتر ہے یا وہ زندگی جو کفر و شرف اور انکار آخرت اور دنیا پرستی کی بنیاد پر بنتی ہے۔

زمرہ:سورتیں
زمرہ:مملکت سبا
زمرہ:اسلامی سانچے
زمرہ:ویکی ڈیٹا سے مطابقت رکھنے والی مختصر تفصیل
زمرہ:داؤد
زمرہ:سلیمان
جیو ٹی وی نیٹ ورک

جیو ٹی وی نیٹ ورک مئی 2002 میں بنا اور باقائدہ نشریات اکتوبر 2002 میں شروع کیں۔ اس نیٹ ورک کے زیرنگرانی مندرجہ ذیل ٹی وی چینل کام کر رہے ہیں۔
* جیو ٹی وی نیٹ ورک
** جیو ٹی وی
** جیو نیوز
** جیو سپر (کھیل)
**جیو تیز
**جیو کہانی
** آگ ٹی وی (میوزک)

## مزید
* پاکستان کے ٹی وی چینل
## بیرونی روابط
*جیو

زمرہ:پاکستان کے ٹی وی چینل
جیو نیوز

**جیو نیوز** پاکستان کا خبروں کا چینل ہے جو 2005 کو شروع ہوا۔ جیو جنگ گروہ کی ملکیت ہے جس کا سربراہ میر شکیل الرحمن ہے۔ جیو کے صدر عمران اسلم تھے،

## اہم پروگرام
* آج شاہزیب خانزادہ کے ساتھ (میزبان: شاہزیب خانزادہ)
* کیپیٹل ٹاک (میزبان: منیب فاروق)
* جواب دہ (میزبان: افتخاراحمد)
* جیومینٹری ( ڈاکیومینٹری پروگرام)
اس نیٹ ورک کے زیرنگرانی دوسرے ٹی وی چینل مندرجہ ذیل ہیں۔
* جیو ٹی وی نیٹ ورک
** جیو ٹی وی
** جیو نیوز
** جیو سپر (کھیل)
** جیو تیز
** جیو کہانی
** آگ ٹی وی (میوزک)

جیو نیوز چینل کی ایک خوبی یہ ہے کہ اس چینل کی بنیادی پالیسی ہر خبر کو سب سے پہلے نشر کرناہے۔ اس مقصد کے لیے جیو کا فرض شناس عملہ ہر جگہ نظر آتا ہے۔ ہر واقعے کی سی سی فوٹیج خفیہ ہاتوں سے سب سے پہلے جیو کو ہی موصول ہوتی ہیں۔ تاہم جیو کی سب سے بڑی کمزوری مذہب ہے پروگرام آج شاہزیب خانزادہ کے ساتھ میں اکثر کوئی نہ کوئی متنازع بات ہوتی رہتی ہے جن میں سر فہرست بے حیائی مارچ کی حمایت اور پردے کو ضروری قرار دینے والے اقدامات پر شدید تنقید شامل ہے پروگرام رپورٹ کارڈ میں بھی یہی کچھ ہوتا ہے

= حامد میر تنازع =
19 اپریل 2014 کو حامد میر پر حملے کے بعد جیو نیوز نے آئی ایس آئی کے سربراہ پر حملے کا الزام لگایا اور مسلسل آٹھ گھنٹے تک اسے نشر کیا۔ جس کے بعد مختلف شہروں میں ہنگامے شہروع ہو گئے۔ پمرا کی ہدایات پر جیو نیوز کو کئی شہروں میں بند کر دیا گیا اور کئی میں اس کا نمبر پیچھے کر دیا گیا۔ 21 مئی میں پیمرا کے اجلاس میں اس بات کا فیصلہ کیا گیا کہ جیو کا لائسنس معطل کر دیا جائے۔ جس کے بعد جیو نیوز، جیو تیز اور جیو اینٹرٹینمنٹ کے نشریات روک دی گئیں۔

## مزید
* پاکستان کے ٹی وی چینل
* انصار نقوی

## بیرونی روابط
* جیو

## مزید پڑھیے
روزنامہ جنگ

## حوالہ جات


زمرہ:2004ء میں قائم ہونے والے ٹیلی ویژن چینل اور اسٹیشن
زمرہ:پاکستان کے ٹی وی چینل
زمرہ:پاکستان میں ذرائع ابلاغ
زمرہ:پاکستان میں ٹیلی ویژن سٹیشن
زمرہ:جنگ گروپ
زمرہ:جیو ٹی وی
زمرہ:مملکت متحدہ کے اردو چینل
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:پاکستان میں 2002ء کی تاسیسات
زمرہ:2002ء میں قائم ہونے والے ٹیلی ویژن چینل اور اسٹیشن
باہمی ناشمول واقعات

کسی تجربہ کی نمونہ فضا اس کے ممکنہ نتائج پر مشتمل ہوتی ہے۔ ایسے دو واقعات جن میں نمونہ فضاء کا کوئی نتیجہ مشترک نہ ہو، کو *باہمی ناشمول واقعات* کہا جاتا ہے۔ مجموعہ نظریہ کی زبان میں اگر مجموعات (واقعات)  E_1, E_2, \cdots, E_n میں سے ہر دو مجموعہ جات کا تقاطع  E_i \cap E_j، عدیمہ مجموعہ \ \{\Phi\}  ہو، تو ان مجموعات کو "باہمی ناشمول واقعات" کہیں گے۔ 

مثال کے طور پر اگر طاس پھینکا جائے تو "کونسے عدد والی طرف اُوپر آئے گی" کی نمونہ فضا
:\ S=\{1,2,3,4,5,6\} 
ہے۔ اس تجربہ کے واقعات 
* واقعہ: عدد طاق ہے \ E_1 = \{1,3,5\} =
* واقعہ: عدد جفت ہے \ E_2 = \{2,4,6\} =
(E_1 اور E_2) باہمی ناشمول ہیں۔ 

زمرہ:احتمال نظریہ
زمرہ:تجرید
زمرہ:فلسفہ ریاضیات
زمرہ:منطق
زمرہ:ویکی ڈیٹا سے مختلف مختصر وضاحت
اتحاد

* **اتحاد** (مجموعہ نظریہ) = Union (set theory

زمرہ:نام مقامات ضد ابہام صفحات
نظریۂ طاقم

**نظریہ طاقم** شاخ ہے ریاضیات کی جس میں طاقم، جو اشیاء کا مجموعہ ہوتے ہیں، کا مطالعہ کیا جاتا ہے۔ اگرچہ کسی بھی قسم کی اشیاء کو طاقم میں مجموعہ کیا جا سکتا ہے، نظریہ طاقم کا زیادہ تر استعمال ایسی اشیاء پر کیا جاتا ہے جو ریاضی سے متعلقہ ہوں۔

نظریہ طاقم کا جدید مطالعہ گورگ کانٹر اور رچرڈ ڈیڈیکائنڈ نے 1870ء کی دہائی میں شروع کیا۔ رسمی نظریہ طاقم میں متناقضہات کی دریافت کے بعد، اوائل بیسویں صدی میں بہت سے مسلماتی نظام تجویز کیے گئے، جن میں زرملو-فرینکل مسلمات، جس میں انتخاب کا مسلمہ شامل ہے، مشہور ہیں۔

نظریہ طاقم کی زبان قریباً تمام ریاضیاتی اشیاء کی تعریف میں استعمال ہوتی ہے، جیسا کہ دالہ اور نظریہ طاقم کے تصورات تمام ریاضیاتی نصاب میں تکامل ہیں۔ طاقم اور رکنیتِ طاقم کے ابتدائی حقائق مدرسہ اولٰی میں متعارف کرائے جا سکتے ہیں، وین رسمہ اور عائلر رسمہ کے ساتھ، جس سے عام نظر آنے والی طبیعیاتی اشیاء کے مجموعہ کو مطالعہ کیا جا سکتا ہے۔ طاقم اتحاد اور قاطع کے ابتدائی عالج اس ضمن میں مطالعہ کیے جا سکتے ہیں۔ زیادہ اعلیٰ تصورات جیسا کہ عددِ وصفی زیریں مدارج ریاضیاتی نصاب کا معیاری حصہ ہیں۔

نظریۂ طاقم کو عموماً ریاضیات کی بنیاد کے طور پر بروئے کار لایا جاتا ہے، خاص طور پر نظریہ طاقم جس میں انتخاب کا مسلمہ ہے، کے رُوپ میں۔ اپنے بنیاد کردار کے آگے، نظریہ طاقم ریاضیات کی برحق شاخ ہے، جس کی اپنی سرگرم محقق برادری ہے۔ نظریہ طاقم میں ہمعصر تحقیق میں متنوع موضوعات کا مجموعہ شامل ہیں، جو حقیقی لکیر کی ساخت سے لے کر بڑے اعدادِ وضفی میں بغیرتضاد کے مطالعہ تک جاتا ہے۔

زمرہ:منطق ریاضیات
زمرہ:نظریہ مجموع
زمرہ:نظریہ طاقم
زمرہ:ویکی ڈیٹا سے مختلف مختصر وضاحت
زمرہ:ریاضیاتی ساختیں
سورہ فاطر

قرآن مجید کی 35 ویں سورت جو 22 ویں پارے میں ہے۔ رکوع کی تعداد 5 اور آیات کی تعداد 45 ہے۔

## نام

پہلی آیت ہی میں لفظ "**فاطر**" اس سورت کا عنوان قرار دیا گیا ہے جس کے معنی صرف یہ ہیں کہ یہ وہ سورت ہے جس میں فاطر کا لفظ آیا ہے۔ دوسرا نام "**الملائکہ**" بھی ہے اور یہ لفظ بھی پہلی ہی آیت میں وارد ہوا ہے۔

## زمانۂ نزول

انداز کلام کی اندرونی شہادت سے مترشح ہوتا ہے کہ اس سورت کے نزول کا زمانہ غالبا مکۂ معظمہ کا دور متوسط ہے اور اس کا بھی وہ حصہ جس میں مخالفت اچھی خاصی شدت اختیار کر چکی تھی اور نبی  کی دعوت کو ناکام کرنے کے لیے ہر طرح کی بری بری چالیں چلی جا رہی تھیں۔

## موضوع اور مضمون

کلام کا مدعا یہ ہے کہ نبی کی دعوت توحید کے مقابلے میں جو رویہ اس وقت اہل مکہ اور ان کے سرداروں نے اختیار کر رکھا تھا اس پر ناصحانہ انداز میں ان کو تنبیہ و ملامت بھی کی جائے اور معلمانہ انداز میں فہمائش بھی۔ مضمون کا خلاصہ یہ ہے کہ نادانو! یہ نبی جس راہ کی طرف تم کو بلا رہا ہے، اس میں تمھارا اپنا بھلا ہے۔ اس پر تمھارا غصہ اور تمھاری مکاریاں اور چال بازیاں اور اس کو ناکام کرنے کے لیے تمھاری تدبیریں اس کے خلاف نہیں بلکہ تمھارے اپنے خلاف پڑ رہی ہیں۔ اس کی بات نہ مانو گے تو اپنا ہی کچھ بگاڑو گے، اس کا کچھ نہ بگاڑو گے۔ وہ جو کچھ تم سے کہہ رہا ہے اس پر غور تو کرو، آخر اس میں غلط کیا بات ہے۔ وہ شرک کی تردید کرتا ہے۔ تم خود آنکھیں کھول کر دیکھو، کیا شرک کے لیے دنیا میں کوئی معقول بنیاد موجودہے؟ وہ توحید کی دعوت دیتا ہے، تم خود عقل سے کام لے کر غور کرو، کیا **اللہ فاطر السموات و الارض** کے سوا کہیں کوئی ایسی ہستی پائی جاتی ہے جو خدائی صفات اور اختیارات رکھتی ہو؟ وہ تم سے کہتا ہے کہ تم اس دنیا میں غیر ذمہ دار نہیں ہو بلکہ تمھیں اپنے خدا کو اپنے اعمال کا حساب دینا ہے اور اس دنیوی زندگی کے بعد ایک اور زندگی ہے جس میں ہر ایک کو اپنے کیے کا نتیجہ دیکھنا ہوگا۔ تم خود سوچو کہ اس پر تمھارے شبہات اور اچنبھے کس قدر بے اصل ہیں۔ کیا تمھاری آنکھیں رات دن اعادۂ خلق کا مشاہدہ نہیں کر رہی ہیں؟ پھر تمھارا ہی اعادہ اس خدا کے لیے کیوں نا ممکن ہو جس نے تم کو ایک ذرا سے نطفے سے پیدا کر دیا۔ کیا تمھاری عقل یہ گواہی نہیں دیتی کہ بھلے اور برے کو یکساں نہ ہونا چاہیے؟ پھر تم ہی بتاؤ کہ معقول بات کیا ہے؟ یہ کہ بھلے اور برے کا انجام یکساں ہو، یعنی مٹی میں ملنا اور فنا ہو جانا؟ یا یہ کہ بھلے کو بھلا اور برے کو برا بدلہ ملے؟ اب اگر ان سراسر معقول اور مبنی بر حقیقت باتوں کو تم نہیں مانتے اور جھوٹے خداؤں کی بندگی نہیں چھوڑتے اور اپنے آپ کو غیر ذمہ دار سمجھتے ہوئے شتر بے مہار کی طرح دنیا میں جینا چاہتے ہو تو اس میں نبی کا کیا نقصان ہے۔ شامت تو تمھاری اپنی ہی آئے گی۔ نبی پر صرف سمجھانے کی ذمہ داری ہے اور وہ اس نے ادا کر دی۔

سلسلۂ کلام میں بار بار نبی  کو تسلی دی گئی ہے آپ جب نصیحت کا حق پوری طرح ادا کر رہے ہیں تو گمراہی پر اصرار کرنے والوں کے راہ راست قبول نہ کرنے کی کوئی ذمہ داری آپ کے اوپر عائد نہیں ہوتی۔ اس کے ساتھ آپ کو یہ بھی سمجھایا گیا ہے کہ جو لوگ نہیں ماننا چاہتے ان کے رویے پر نہ آپ غمگین ہوں اور نہ نہیں راہ راست پر لانے کی فکر میں اپنی جان گھلائیں۔ اس کی بجائے آپ اپنی توجہات ان لوگوں پر صرف کریں جو بات سنے کے لیے تیار ہیں۔

ایمان قبول کرنے والوں کو بھی اسی سلسلے میں بڑی بشارتیں دی گئی ہیں تاکہ ان کے دل مضبوط ہوں اور وہ اللہ کے وعدوں پر اعتماد کر کے راہ حق میں ثابت قدم رہیں۔

زمرہ:سورتیں
زمرہ:اسلامی سانچے
زمرہ:ویکی ڈیٹا سے مطابقت رکھنے والی مختصر تفصیل
سورہ یٰس

قرآن مجید کی 36 ویں سورت جسے "قرآن کا دل" کہا جاتا ہے۔ اس میں 5 رکوع اور 83 آیات ہیں۔

## نام

آغاز ہی کے دو حرفوں کو اس سورت کا نام قرار دیا گیا ہے۔

## زمانۂ نزول

#### مزید دیکھیے: [[یٰس آیت 45]]
انداز بیاں پر غور کرنے سے محسوس ہوتا ہے کہ اس سورت کا زمانۂ نزول یا تو مکہ کے دور متوسط کا آخری زمانہ ہے یا پھر زمانۂ قیام مکہ کے آخری دور کی سورتوں میں سے ہے۔

## موضوع و مضمون

کلام کا مدعا کفار قریش کو نبوت محمدی  پر ایمان نہ لانے اور ظلم و استہزاء سے اس کا مقابلہ کرنے کے انجام سے ڈرانا ہے۔ اس میں انذار کا پہلو غالب اور نمایاں ہے مگر بار بار انذار کے ساتھ استدلال سے تفہیم بھی کی گئی ہے۔
استدلال تین امور پر کیا گیا ہے:
توحید پر آثار کائنات اور عقل عام سے ،
آخرت پر آثار کائنات، عقل عام اور خود انسان کے اپنے وجود سے اور رسالت محمدی  کی صداقت پر اس بات سے کہ آپ تبلیغ رسالت میں یہ ساری مشقت محض بے غرضانہ برداشت کر رہے تھے اور اس امر سے کہ جن باتوں کی طرف آپ لوگوں کو دعوت دے رہے تھے وہ سراسر معقول تھیں اور انھیں قبول کرنے میں لوگوں کا اپنا بھلا تھا۔

اس استدلال کی قوت پر زجر و توبیخ اور ملامت و تنبیہ کے مضامین نہایت زور دار طریقے سے بار بار ارشاد ہوئے ہیں تاکہ دلوں کے قفل ٹوٹیں اور جن کے اندر قبول حق کی تھوڑی سی صلاحیت بھی ہو وہ متاثر ہوئے بغیر نہ رہ سکیں۔

امام احمد، ابو داؤد، نسائی، ابن ماجہ اور طبرانی وغیرہ نے معقل بن یسار سے روایت کیا ہے کہ نبی نے فرمایا  یہ اسی طرح کی تشبیہ ہے جس طرح سورۂ فاتحہ کو **ام القرآن** فرمایا گیا ہے۔ فاتحہ کو ام القرآن قرار دینے کی وجہ یہ ہے کہ اس میں قرآن مجید کی پوری تعلیم کا خلاصہ آ گیا ہے۔ اور یس کو قرآن کا دھڑکتا ہوا دل اس لیے فرمایا گیا ہے کہ وہ قرآن کی دعوت کو نہایت پر زور طریقے سے پیش کرتی ہے جس سے جمود ٹوٹتا اور روح میں حرکت پیدا ہوتی ہے۔

انہی حضرت معقل بن یسار سے امام احمد، ابو داؤد اور ابن ماجہ نے یہ روایت بھی نقل کی ہے کہ حضور  نے فرمایا: ۔ اس کی مصلحت یہ ہے کہ مرتے وقت مسلمان کے ذہن میں نہ صرف یہ کہ تمام اسلامی عقائد تازہ ہو جائیں، بلکہ خصوصیت کے ساتھ اس کے سامنے عالم آخرت کا پورا نقشہ بھی آ جائے اور وہ جان لے کر حیات دنیا کی منزل سے گذر کر اب آگے کن منزلوں سے اس کو سابقہ پیش آنے والا ہے۔ اس مصلحت کی تکمیل کے لیے مناسب یہ معلوم ہوتا ہے کہ غیر عربی داں آدمی کو سورۂ یس سنانے کے ساتھ اس کا ترجمہ بھی سنا دیا جائے تاکہ تذکیر کا حق پوری طرح ادا ہو جائے۔

زمرہ:سورتیں
زمرہ:اسلامی سانچے
زمرہ:ویکی ڈیٹا سے مطابقت رکھنے والی مختصر تفصیل
زمرہ:اسلامی اصطلاحات
زمرہ:معجزات نبوی
زمرہ:نظر انداز کردہ ڈیٹا سیلز کے ساتھ خانہ معلومات سانچے استعمال کرنے والے صفحات
زمرہ:سانچہ جات خانہ معلومات
اصناف موسیقی

## اقسام موسیقی
* کلاسیکی موسیقی
* نیم کلاسیکی موسیقی
* لوک موسیقی
## اصناف موسیقی
* دادرا
* ٹھمری
* دھرپد
* ترانہ
* تروٹ
* ٹپہ
* ہوری

## حوالہ جات

زمرہ:اصناف موسیقی
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
للت

**للت** بھیروں ٹھاٹھ کا کھاڈو بعنی بالترتیب آروہی امروہی کے چھ سر کا راگ ہے۔

## دوسرے راگوں سے تعلق
بعض گائک اس کو ماروا ٹھاٹھ کا راگ مانتے ہیں اور بعض کے نزدیک ٹوڈی ٹھاٹھ بھی ہے مگر مستند موسیقی کی کتابوں میں للت کو بھیروں ٹھاٹھ میں ہی دکھایا گیا ہے۔ للت میں چند ایک دوسرے راگ اور راگنیوں کی طرح دونوں مدھیں مستعمل ہیں مگر ان کے استعمال کا طریقہ راگ اور راگنیوں کی ترتیب کے مطابق ایک دوسرے سے بالکل جداگانہ ہے۔ چند راگ اور راگنیوں کے نام حسب ذیل ہیں، جن میں للت کی طرح دونوں مدھیں استعمال ہوتی ہں:

للت - رام کلی - کیدارا - شدھ سارنگ - آنندی؛ وغیرہ

## تشکیل راگ
للت کا وادی سر مدہم اور کھرج سوادی ہے۔ بعض استادان فن گندھار کو وادی اور نکھاد کو سموادی مانتے ہیں۔ پنچم سر اس میں ورج یعنی متروک ہے۔ پنچم کے اضافے سے یہ راگ للت پنچم بن جاتا ہے۔ دونوں مدھموں کی بار بار تکرار اور ملاپ للت کی صحیح شکل و صورت اور سروپ کی تشکیل میں نمایاں مدد دیتی ہے اور اس کی خوب صورتی اور دل کشی میں بھی اضافہ ہوتا ہے۔

## تاثر
للت کو شام کے مروا ٹھاٹھ سے منسوب کیا گیا ہے۔ حالانکہ اس کے گانے کا وقت بھٹیار کی طرح صبح ہی ہے۔

## آروہی آمروہی
اس راگ کی آروہی آمروہی یوں ہے:

**آروہی** سا - نی - رے - گا ما دھا - لی سا
**امروہی** سا - نی - دھا - ما - گا - رے - سا


آروہی میں کومل مدہم اور آمروہی میں دونوں مدہمیں استعمال کی جاتی ہیں۔

## حوالہ جات

اختر علی خان، ذاکر علی خان؛ نورنگ موسیقی۔ اردو سائنس بورڈ، لاہور؛ 299 اپر مال روڈ۔ 1999ء باب دوم، صفہ 66-70۔

زمرہ:ہندوستانی راگ
Complement

زمرہ:ویکی ڈیٹا سے مختلف مختصر وضاحت
زمرہ:انگریزی زبان کے عنوان والے صفحات
میاں کی ٹوڈی

راگ میاں کی ٹوڈی، ٹوڈی ٹھاٹھ کا کھاڈو سمپورن یعنی آروہی آمروہی کے حساب سے بالترتیب چھ اور سات سروں کے باہمی امتزاج سے بنا ہے۔

## تشکیل
اس کو شدھ ٹوڈی بھی کہا جاتا ہے۔ یہ راگ میاں تان سین کی اختراع ہے یہ انھیں نے اس راگ کو اس قدر گایا یا اسے رواج دیا کہ ان کے ہی نام سے منسوب ہو گیا یا کر دیا گیا۔ امروہی میں پنچم کو ہر بار لگا کر آنا بہت ضروری ہے وگرنہ اس راگ کی شکل و صورت کے نامکمل رہتے کا احتمال رہتا ہے۔ گوجری ٹوڈی سے اسے بنا پر تو علاحدہ ہوتا ہے کہ اس میں فقط پنچم ہی ورج ہے اور اس میں پنچم استعمال کیا جاتا ہے۔ گندھار اور دھیوت کی بار بار تکرار اور کٹھب دھیوت کی مینڈب مع پنچم کے تل کو بھلی لگتی ہے اور اس کی دل کشی میں اضافہ کرتی ہے۔ گندھار اس کا وادی اور دھیوت سموادی سر ہے۔

## تاثر
راگ میاں کی ٹوڈی صبح کے مشہور ترین راگوں میں سے ایک راگ ہے۔ اس راگ کی اپنی الگ وفع قطع ہے۔ اس کا سروپ صبح کے دوسرے راگوں سے بالکل الگ تھلگ ہے۔ نہایت شیریں اور پرسوز اثرات کا حامل ہے۔ مندر ستان، مدھ ستان اور تار ستان کی تیناں سپتکوں پر یکساں طور پر بڑی خوب صورتی اور آسانی سے گایا جا سکتی ہے۔

## آروہی آمروہی
آروہی آمروہی یوں ہے:


آروہی: سا - رے - گا - ما - دھا - نی - سا
امروہی: سا - نی - دھا - پا - ما - گا - رے - سا


## حوالہ جات
اختر علی خان، ذاکر علی خان؛ نورنگ موسیقی۔ اردو سائنس بورڈ، لاہور؛ 299 اپر مال روڈ۔ 1999ء باب دوم، صفہ 74-79۔

زمرہ:ہندوستانی راگ
زمرہ:ویکی ڈیٹا سے مطابقت رکھنے والی مختصر تفصیل
منصف اعظم

منصف اعظم (Chief justice) کی اصطلاح دنیا کے کئی ممالک (جہاں برطانوی اصطلاحات رائج ہیں) میں عدالت عظمٰی (supreme court) کی قیادت کرنے والے اعلی ترین عہدے کے لیے استعمال کی جاتی ہے، یعنی فی الحقیقت یہ برطانوی نظام قانون کے قانونِ عرفی (common law) میں استعمال کی جانے والی ایک اصطلاح ہے۔

زمرہ:عدالتی پیشے
زمرہ:عدالتی نظام
زمرہ:منصفین اعظم
زمرہ:منصفین اعظم بلحاظ ملک
زمرہ:ویکی ڈیٹا سے مطابقت رکھنے والی مختصر تفصیل
زمرہ:جج
مسلمات

## حوالہ جات

زمرہ:تشکیلی نظامات
زمرہ:ریاضیاتی اصطلاحیات
زمرہ:نظریات منطق
ملتانی (راگ)

راگ ملتانی، ٹوڈی ٹھاٹھ کا اوڈو سمپورن راگ ہے یعنی اس راگ میں آروہی پانچ سر کی اور آمروہی سات سر کی ہے۔

## روایات
ایک روایت کے مطابق یہ راگ حضرت امیر خسرو کی اختراع بتایا جاتا ہے اور ایک روایت کے یہ بھو ہے کہ اس راگ کے بانی حضرت غوث بہاؤ الدین زکریا ملتانی ہیں؛ جنھوں نے پوریا دھناسری بھو مرتب فرمایا ہے۔ یہ روایات کس حد تک درست ہیں اس کا فیصلہ مختلف تاریخی کتب کے مطالعے کے بعد ہی کیا جا سکتا ہے۔ ہم اس دونوں شخصیتوں پر ہی یقین رکھتے ہیں کیونکہ انھیں علم موسیقی پر بے خد عبور حاصل تھا۔ کئی ایک راگوں کے موجد ہونے کی وجہ سے مندرجہ بالا راگ کی ایجاد بھی انھی کی ہو سکتی ہے۔

## تشکیل راگ
اس راگ کو پوربی ٹھاٹھ کے راگوں سے پیشتر گانا چاہیے۔ آروہی میں رکھب اور دھیوت میں دونوں سر متروک ہیں۔ پنچم کا سر وتدی ہے اور نکھاد سموادی۔ مدھم اور گندھار اور مدھم اور پنچم کی سنگت اور نکرار راگ کی خوب صورتی میں اضافہ کرتی ہے۔ رکھب، آروہی اور امروہی میں دربل یعنی نہایت کمزور لگتا ہے اور یہی اس کو میاں کی ٹوڈی سے الگ کرتا ہے۔

## تاثر
اس راگ کو گانے کا وقت عمومآ تیسرا پہر دن ہے۔ یہ اس لیے کیا گیا ہے کہ اس کا وقت غنا تیسرا پہر ہے اور کرھب دھیوت کے سر اکثر و پیشتر صبح کے راگوں میں آروہی میں لگتے ہیں۔

## آروہی آمروہی
آروہی آمروہی یوں ہے:


**آروہی** سا نی سا گا ما پا نی سا
**آمروہی** سا نی دھا پا ما گا رے سا


## حوالہ جات
اختر علی خان، ذاکر علی خان؛ نورنگ موسیقی۔ اردو سائنس بورڈ، لاہور؛ 299 اپر مال روڈ۔ 1999ء باب دوم، صفہ 79-84۔

زمرہ:ہندوستانی راگ
فیکس

تصغیر|بائیں|300px|فیکس مشین
**فیکس**  (facsimile) ایک مشین ہے جس کی مدد سے  دستاویز یا تصاویر کو  نقل بمطابق اصل  کی طرح  ایک جگہ سے دوسری جگہ منتقل کیا جا سکتا ہے

زمرہ:امریکی ایجادات
زمرہ:انگریزی ایجادات
زمرہ:اطالوی ایجادات
زمرہ:بعید ابلاغیاتی سامان
زمرہ:جاپانی ایجادات
زمرہ:دفتری سازوسامان
زمرہ:شمارندی ملحقات
زمرہ:بعید ابلاغیات
زمرہ:سکاٹش ایجادات
زمرہ:جرمن ایجادات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:کمپیوٹر نیٹورکنگ سانچے
زمرہ:نظام ڈاک

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
انجمن وکلاء

**انجمن وکلا** جیسا کہ نام سے ظاہر ہے کہ وکلاء کی ایک انجمن یا یوں کہ سکتے ہیں کہ وکلا کے پیشہ ورانہ جسم (professional body) کو کہا جاتا ہے۔ انجمن وکلا کو انجمن مُحاماہ اور صرف مُحاماہ (bar) بھی کہا جاتا ہے اور انگریزی میں اس کو bar association کہتے ہیں۔ 

زمرہ:عدالتی تنظیمیں
زمرہ:عدالتی نظام
زمرہ:ویکی ڈیٹا سے مطابقت رکھنے والی مختصر تفصیل
پیشہ ورانہ انجمن

پیشہ ورانہ انجمن کسی بھی ایک پیشے (profession) سے تعلق رکھنے والے یا پیشہ ور افراد کی ایک تنظیم یا اجتماع (عموما رزاکارانہ) کو کہا جاتا ہے جو اس پیشے سے متعلق عوام اور خود اس پیشے سے متعلق افراد کے حقوق کی دیکھ بھال اور اس پیشے کی ترقی کيليے اقدامات کرنے کے ذمے دار ہوتے ہیں۔ پیشہ ورانہ انجمن کو پیشہ ورانہ تنظیم یا پروفیشنل باڈی بھی کہا جاتا ہے اور انگریزی میں ان ناموں کو professional organization اور professional association کہتے ہیں، بعض اوقات اس کے ليے پیشہ ورانہ جمعیت (professional society) کی اصطلاح بھی استعمال کی جاتی ہے۔

زمرہ:اتحاد صنعتی
زمرہ:اقسام تنظیمات
زمرہ:پیشہ ورانہ مشارکات
زمرہ:پیشے
زمرہ:تنظیم ہائے معیاریت
زمرہ:ویکی ڈیٹا سے مطابقت رکھنے والی مختصر تفصیل
قانون دان

**قانون دان** () ایک ایسی شخصیت کو کہا جاتا ہے جس نے قانون کی کے کسی بھی شعبہ سے متعلق تعلیم حاصل کی وہ اور اس کے پاس قانونی کارروائی میں شمولیت اختیار کرنے اور قانون سے متعلق کوئی پیشہ اپنے روزگار حیات کی حیثیت سے اختیار کرنے کا اجازہ ہو۔ گویا ایک قانون دان ایک وکیل بھی ہو سکتا ہے ایک مختار (attorney) بھی اور ایک مشیر قانونی (solicitor) بھی۔

## حوالہ جات

زمرہ:اخلاقیات قانون
زمرہ:پیشے
زمرہ:عدالتی پیشے
زمرہ:عدالتی نظام
زمرہ:مناصب اقتدار
زمرہ:نفاذ قانون
زمرہ:وکلا
وکیل (قانون)

وکیل (advocate) ایک ایسی شخصیت کو کہا جاتا ہے کہ جو دوسرے (اپنے صارف) کی جانب سے یا اس کی بابت گفتگو کرے، اس مضمون میں یہ گفتگو قانون سے متعلق تصور کی گئی ہے اور اس وجہ سے یہ مضمون صرف قانونی وکلا کے بارے میں ذکر کرتا ہے۔ عام طور پر اردو میں وکیل کا لفظ lawyer کے متبادل کے طور پر بھی استعمال کیا جاتا ہے جو درست نہیں ہے، lawyer کو اردو میں قانون دان کہتے ہیں۔

مختلف ممالک میں اس اصطلاح کے مختلف معنی لیے جاتے ہیں۔ انگریزی قانون پر مبنی ممالک میں، عمومی طور پر اس کا معنی بیرسٹر یا مشیر قانون اخذ کیا جاتا ہے۔ تاہم، اسکاٹش، مانکس قانون (آئل آف مین کا قانون)، جنوبی افریقی، اطالوی، فرانسیسی، ہسپانوی، پرتگالی، اسکینڈینیوین، پولش، اسرائیلی، جنوب ایشیائی اور جنوبی امریکی دائرہ اختیار میں، "ایڈوکیٹ" اعلی درجے کے وکیل کو کہتے ہیں۔ عام وکلا کے برعکس، یہ قانون کی مختلف شاخوں پر عبور رکھ سکتے ہیں۔

## حوالہ جات

زمرہ:پاکستان کا عدالتی نظام
زمرہ:پیشے
زمرہ:عدالتی پیشے
زمرہ:عدالتی نظام
زمرہ:قانون
زمرہ:قانونی اصطلاحات
زمرہ:کامنز زمرہ جس کا ربط ویکی ڈیٹا پر ہے
وکیل جامِع

**وکیل جامع** (advocate general) ایک ایسی قانوندان شخصیت کو کہا جاتا ہے جس کو ایک تجربہ کار حیثیت سے تسلیم کیا گیا ہو اور اسے عدالتوں اور حکومت کو قانونی مشورے فراہم کرنے کی ذمہ داری سونپی گئی ہو۔

## حوالہ جات

زمرہ:حکومتی عہدے دار
زمرہ:عدالتی پیشے
زمرہ:عدالتی نظام
زمرہ:ویکی ڈیٹا سے مطابقت رکھنے والی مختصر تفصیل
قدری میکانیات

**قدری میکانیات** یا **کوانٹم میکانیات**  علم طبیعیات کی ایک شاخ جو جوہری اور زیر جوہری پیمانے پر کلاسیکی میکانیات (classical mechanics) اور کلاسیکی برقناطیسیت  کے متبادل کے طور پر طبیعیات میں اپنی جگہ بناتی ہے اور اس کے نفاذات، تجربی اور نظریاتی طبیعیات دونوں میں ہی وسیع پیمانے پر دیکھنے میں آتے ہیں۔

علم دانوں میں سے نیلز بوہر نے جوہر، خاص طور پر سادہ ترین جوہر، ہائیڈروجن کا ماڈل دیا جس میں توانائی کے مدار بتائے اور جوہر کا نصف قطر وغیرہ بتایا۔

آئن سٹائن نے جو نظریہ اضافیت دیا تھا اس کا ذرات پر اطلاق کرکے نتائج دیکھے گئے جو ذراتی طبیعیات کے تحت آتا ہے۔ ڈی بروگلی نے بتایا کہ ذرات موجوں کی طرح بھی عمل کرسکتے ہیں۔ ہائزنبرگ کا "اصولِ غیر یقینی" بہت اہمیت کا حامل ہے جو بتاتا ہے کہ آپ کسی ذرے کا مقام اور معیار حرکت ایک وقت میں معلوم نہیں کر سکتے۔ اس میں کچھ غیر یقینیت پائی جاتی ہے ۔

یعنی کلاسیکی میکانیات کا اطلاق جوہری سطح پر نہیں ہو سکتا اور ہمیں جوہر اور اس کے اندر موجود ذرات کی حرکت کو سمجھنے کے لیے قدری میکانیات کی ضرورت ہے۔ اس میں ذرات کی حرکت کو بتانے کے لیے موجی مساوات (wave equations) بنائی گئیں۔

## مزید دیکھیے
* ڈبے میں ذرہ
* ایٹمی ماڈل کا ارتقا
* نیوٹرون

زمرہ:قدری میکانیات
زمرہ:کلاسیکی میکانیات
زمرہ:میکانیات
زمرہ:طبیعیات
زمرہ:طبیعیاتی تصورات
زمرہ:ویکی ڈیٹا سے مختلف مختصر وضاحت
ملا داد اللہ

پیدائش: 1966ء قندھار میں

انتقال:13 مئی 2007ء

افغانستان کے سابق حکمران طالبان کمانڈر اور دس رکنی مجلس شوری کے سب سے نمایاں رکن کے طور پر پہچان رکھنے والے۔

## طالبان سے تعلق
ملا داد اللہ کے بارے میں کہا جاتا ہے کہ وہ طالبان رہنما ملا عمر کے ملڑی چیف تھے اور ان کا شمار ملا عمر کے انتہائی قریبی ساتھیوں میں ہوتا تھا۔

## 2002ء میں
سن دو ہزارایک میں طالبان کی حکومت گرنے کے وقت ملا داد اللہ شمالی افغانستان میں تھے اور قندوز میں ایک ہزار طالبان جنجگجوؤں کے ساتھ گھیرے میں لے لیے گئے۔ اطلاعات کے مطابق جب ملا داد اللہ شمالی اتحاد کے فوجی دستوں کے گھیرے میں آ گئے تو انھوں اس شرط پر ہتھیار ڈالنے پر رضامندگی ظاہر کی کہ ان کو ساتھیوں سمیت شہر سے باحفاظت نکل جانے دیا جائے۔ کچھ ایسی اطلاعات بھی ہیں کہ ملا داد اللہ نے ہتھیار پھینکنے سے انکار کر دیا لیکن وہ وہاں سے غائب ہونے میں کامیاب ہو گئے۔

## امریکی قبضے کے بعد
سن دوہزار تین میں سامنے والی اطلاعات کے مطابق ملا داد اللہ کو پاکستان میں دیکھا گیا جہاں وہ افغانستان میں جنگ کو دوبارہ شروع کرنے کے لیے لوگوں کو قائل کر رہے تھے۔ سن دو ہزار تین میں طالبان کے رہمنا ملا عمر نے ملا داد اللہ کو طالبان مجلس شوری میں شامل کرنے کا اعلان کیا۔ خیال کیا جاتا ہے کہ ملا داد اللہ اورزگان علاقے میں طالبان رہنما رہے۔

## وجہ شہرت
ملا داد اللہ اس وقت اخباروں کی شہ سرخیوں میں آئے جب انھوں نے اعلان کیا کہ پیغمبر اسلام کے کارٹون بنانے والوں کو قتل کرنے والے کو ایک سو کلو گرام سونا انعام کے طور پر پیش کریں گے۔

افغانستان میں امریکی فوج کی موجودگی کے بارے میں ملا داد اللہ نے کہا تھا کہ’ کافر‘ خود کش حملہ آوروں کا راستہ نہیں روک سکتے اور وہ امریکی اور ان کے حمایتوں کے خلاف اپنا جہاد جاری رکھیں گے۔

ملا داد اللہ نے ایک موقع پر کہا تھا کہ افغانستان میں طالبان طیاروں کو گرانے کے لیے ایک نیا ہتھیار استعمال کر رہے ہیں۔ ایک انٹرویو میں انھوں نے بی بی سی کو بتایا تھا کہ ان کے پاس سینکڑوں خودکش بمبار ہیں جو ان کے حکم پر افغانستان میں موجود غیر ملکی فوجیوں کے خلاف آپریشن کر سکتے ہیں۔

ملا داد اللہ کا تعلق جنوبی افغانستان میں ہونے والی اغواء کی حالیہ وارداتوں سے بھی جوڑا جاتا رہا۔ ملا داد اللہ کی جانب سے غیر ملکیوں کے سر قلم کیے جانے کی ویڈیوز بھی جاری کی جاتی رہی ۔

ملا داد اللہ کا نام ان طالبان رہنماؤں میں شامل تھا جنھیں افغانستان کی حکومت نے پاکستان سے واپس لانے کے لیے کہا تھا۔

## ہلاکت

framepx|تصغیر|بائیں|ملا داد اللہ2007ء میں اتحادی افواج اور افغان انتظامیہ نے کئی دفعہ ان کی گرفتاری کے دعوے کیے لیکن وہ سب غلط ثابت ہوئے۔ آخر کارمئی دو ہزارسات میں ملک کے جنوبی حصے میں لڑتے ہوئے مارے گئے۔ لیکن طالبان نے ان کی ہلاکت کی تردید کی۔

زمرہ:1960ء کی دہائی کی پیدائشیں
زمرہ:1966ء کی پیدائشیں
زمرہ:2007ء کی وفیات
زمرہ:افغان اسلام پسند
زمرہ:افغانستان میں آتشیں اسلحہ سے اموات
زمرہ:پشتون شخصیات
زمرہ:طالبان
زمرہ:طالبان رہنما
زمرہ:حکومت طالبان (افغانستان) کے وزرا
زمرہ:ویکی ڈیٹا سے مطابقت رکھنے والی مختصر تفصیل
تلنگ

تلنگ، کھماج ٹھاٹھ کا اوڈو اوڈو یعنی آروہی آمروہی میں باترتیب پانچ سروں پر مشتمل راگ ہے۔

## تاثر
راگ تلنگ کا تاثر اداسی اور یسیت پیدا کرتا ہے۔ اس راگ میں بالخصوص ہلکی پھلکی اور نیم کلاسیکی موسیقی ہی گائ جاتی ہے۔ کلاسیقی اور فلمی سوسیقاروں نے اس راگ کو ٹھمری، غزلوں، گیتوں، کافیوں، ماہیے اور پنجابی لوک میں زیادہ استعمال کیا ہے۔ اس کو خالص راگ کے طور پر بہت کم گایا گیا ہے۔

## تشکیل راگ
گندھار اس کا وادی اور پنچم سموادی ہے۔ بعض گائک نکھاد کو بھی سموادی مانتے ہیں۔ اس کی آروہی آمروہی بالکل سپاث ہے۔ تکھاد دونوں مستعمل ہیں۔

## آروہی آمروہی

**آروہی**: سا گا ما دھا نی سا
**آمروہی**: سا نی دھا ما گا رے سا


## حوالہ جات
اختر علی خان، ذاکر علی خان؛ نورنگ موسیقی۔ اردو سائنس بورڈ، لاہور؛ 299 اپر مال روڈ۔ 1999ء باب دوم، صفہ 95-99۔

زمرہ:ہندوستانی راگ
زمرہ:راگ موسیقی
زمرہ:ویکی ڈیٹا سے مطابقت رکھنے والی مختصر تفصیل
تلک کا مود

راگ تلک کا مود، کھماج ٹھاٹھ کا اوڈو سمپورن راگ ہے۔

## تاثر
تلک کا مود کا تاثر اداسی اور یاسیت ہے۔ اس راگ میں موزوں کی ہیئ ٹھمریاں، غزلیں اور گیت اپنے اندر ہجر و فراق کی ایک تڑپ اور ٹیس لیے ہوئے ہیں، جن کو سنتے ہی انسان کا دل موم اور آنکھ اسکبار ہو جاتی ہے۔ اس کا وقت غنا بھی دوپہر اور موسم ساون بھادوں کا ہے۔ اس راگ میں خشی اور غم کے ملے جلے حالات کے مطابق تاثرات ملتے ہیں۔

## تشکیل راگ
تلک کا مود راگ کا رکھب وادی اور پنچم سموادی ہے۔ یہ مدھ سپتک یعنی پوروانگ پر گانے والا راگ ہے۔ اس راگ میں سوائے کومل نکھاد کے باقی تمام سر شدھ ہیں۔ یعنی اس میں رالترتیب آو رہی امروہی کے دونوں نکھاد لگتے ہیں۔

## استعمال
تلک کا مود راگ میں فلمی اور غیر فلمی موسیقاروں نے لا تعداد بندشیں کی ہیں جن میں سے بہت ساری دلعزیز ہو گئی ہیں۔ چونکہ یہ راگ ایک خالص راگ کے طور پہ نہیں گایا جاتا بلکہ اسے ہلکی پھلکی اور نیم کلاسیکی موسیقی میں زیادہ استعمال میں لایا جاتا ہے اس لیے اس میں خوبصورتی پیدا کرنے کے لیے زائد سر بھی کبھی کبھی لگ جاتے ہیں۔

## حوالہ جات
اختر علی خان، ذاکر علی خان؛ نورنگ موسیقی۔ اردو سائنس بورڈ، لاہور؛ 299 اپر مال روڈ۔ 1999ء باب دوم، صفہ 99-100

زمرہ:ہندوستانی راگ
فرانسس فورڈ کوپولا

**فرانسس فورڈ کوپولا** اطالوی نژاد امریکی فلم ساز .کپولا ابھی تک پانچ آسکر ایوارڈ جیت چکے ہیں۔ جس میں سے پہلا ایوارڈ انھوں نے انیس سو اکہتر میں پینٹن نامی فلم کا سکرین پلے لکھنے پر حاصل کیا ۔

انھوں نے انیس سو پچھہتر میں فلم گاڈ فادر دوم کے لیے بہترین ڈائریکٹر کا ایوارڈ حاصل کیا۔ اسی فلم کو بہترین فلم کا بھی ایوارڈ ملا ۔

اس کے علاوہ انھیں تین مرتبہ اکیڈمی ایوارڈ میں بہترین ہدایت کار کے لیے نامزد کیا گیا۔ انھی کی فلموں نے چار مرتبہ اکیڈمی ایوارڈ ہی میں بہترین فلموں کے لیے نامزد ہونے کا اعزاز بھی حاصل کیا۔

تقریبًا دس سال کی غیر حاضری کے بعد 2007ء میں انھوں نے فلم ’یوتھ ود آؤٹ یوتھ‘ بنائی۔
## حوالہ جات

زمرہ:1939ء کی پیدائشیں
زمرہ:اکیسویں صدی کے امریکی مصنفین
زمرہ:امریکی فلم پروڈیوسر
زمرہ:امریکی فلم ہدایت کار
زمرہ:امریکی مرد منظر نویس
زمرہ:بقید حیات شخصیات
زمرہ:بیسویں صدی کے امریکی مصنفین
زمرہ:ردرفورڈ، کیلیفورنیا کی شخصیات
زمرہ:کیلیفورنیا کے فلم ہدایت کار
زمرہ:کیلیفورنیا کے منظر نویس
زمرہ:کیلیفورنیا کے ڈیموکریٹس
زمرہ:مشی گن کے فلم ہدایت کار
زمرہ:مشی گن کے منظر نویس
زمرہ:مشی گن کے ڈیموکریٹس
زمرہ:نیو یارک (ریاست) کے منظر نویس
زمرہ:نیو یارک (ریاست) کے ڈیموکریٹس
زمرہ:نیویارک ملٹری اکیدمی کے فضلا
زمرہ:ڈیٹرائٹ، مشی گن کے مصنفین
زمرہ:ہدایت کار
زمرہ:اطالوی نژاد امریکی شخصیات
زمرہ:انکپاٹ اعزاز فاتحین
زمرہ:ویکی ڈیٹا سے مختلف مختصر وضاحت
زمرہ:یو سی ایل اے فلم اسکول کے فضلا
زمرہ:بیسویں صدی کے امریکی مرد مصنفین
زمرہ:اکیسویں صدی کے امریکی مرد مصنفین
زمرہ:ہوفسٹرا یونیورسٹی کے فضلا
زمرہ:فرانسس فورڈ کوپولا
زمرہ:کوپولا خاندان
زمرہ:بہترین_ڈائریکٹر_گولڈن_گلوب_کے_فاتحین
عدالت مرافعہ

Appellate Courts

زمرہ:عدالت کی اقسام
زمرہ:عدالتیں
زمرہ:عدالتیں بلحاظ قسم
زمرہ:قضاء
زمرہ:ویکی ڈیٹا سے مختلف مختصر وضاحت

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان